CELEX: C2007/297/45
Language: et
Date: 2007-12-08 00:00:00
Title: Kohtuasi C-453/07: Eelotsusetaotlus, mille esitas Verwaltungsgericht Giessen (Saksamaa) 4. oktoobril 2007 — Hakan Er versus Wetteraukreis

8.12.2007   
            
            
               ET
            
            
               Euroopa Liidu Teataja
            
            
               C 297/28
            
         Eelotsusetaotlus, mille esitas Verwaltungsgericht Giessen (Saksamaa) 4. oktoobril 2007 — Hakan Er versus Wetteraukreis
   (Kohtuasi C-453/07)
   (2007/C 297/45)
   Kohtumenetluse keel: saksa
   Eelotsusetaotluse esitanud kohus
   Verwaltungsgericht GieBen
   Põhikohtuasja pooled
   
      Kaebuse esitaja: Hakan Er
   
      Vastustaja: Wetteraukreis
   Eelotsuse küsimused
   Kas Türgi kodanik, kes perekonnaliikmena on saanud loa asuda elama Saksamaale oma isa juurde, kes töötas Türgi päritolu töötajana Saksamaa Liitvabariigi seaduslikul tööturul, ja kes on omandanud sellega, et ta elas seaduslikult viis aastat oma isa juures, EMÜ ja Türgi assotsiatsiooninõukogu otsuse nr 1/80 assotsiatsiooni arengu kohta (ARB 1/80) artikli 7 esimese lause teisest taandest tuleneva õiguse, kaotab sellise õiguse, kui ta seitsme aasta jooksul pärast kooliskäimise lõpetamist ei ole töötanud, välja arvatud väidetav ühepäevane katse, lisaks on katkestanud kõik riiklikud tööhõivemeetmed ja ei ole ise püüdnud leida tööd ning elab selle asemel riiklikest sotsiaaltoetustest, oma Saksamaal elava ema rahalisest toetusest ning tundmatu päritoluga vahenditest?